**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔ**

**«ՈՐՍԻ ԵՎ ՈՐՍՈՐԴԱԿԱՆ ՏՆՏԵՍՈՒԹՅԱՆ ՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**Հոդված 1.** «Որսի և որսորդական տնտեսության վարման մասին» 2007 թվականի ապրիլի 9-ի ՀՕ-176-Ն (այսուհետ՝ Օրենք) օրենքի 2-րդ հոդվածի 1-ին մասի՝

1. 2-րդ պարբերությունը շարադրել հետևյալ խմբագրությամբ.

**«որս`** ազատ և կիսաազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք)` Հայաստանի Հանրապետության օրենքով թույլատրված միջոցներով, եղանակներով, չափաքանակներով, ժամանակահատվածներով և տարածքներում․»,

1. 7-րդ պարբերությունը շարադրել հետևյալ խմբագրությամբ.

«**որսի թույլտվություն`** պետական սեփականություն հանդիսացող վայրի կենդանիների տեսակների օրենքով սահմանված կարգով լիազորված մարմնի հետ կնքված սոցիալական, արդյունագործական և գիտական նպատակներովօգտագործման մասին պայմանագրի հիման վրա տրամադրվող փաստաթուղթ.»,

3) 20-րդ պարբերությունը շարադրել հետևյալ խմբագրությամբ.

«**որսորդական մինիմում`** ոլորտի իրավական ակտերի, որսի կենդանիների տեսակների, դրանց կենսաբանական առանձնահատկությունների, որսի անվտանգության տեխնիկայի վերաբերյալ որոսորդությամբ զբաղվելու համար մշակված նվազագույն անհրաժեշտ տեսական գիտելիքների ամբողջություն.»,

4) 21-րդ պարբերությունը շարադրել հետևյալ խմբագրությամբ.

«**որսորդական վկայական**՝ որսի մինիմումի քննության դրական արդյունքի դեպքում օրենքով սահմանված կարգով տրամադրվող և որսով զբավելու իրավունքը հաստատող փաստաթուղթ.»,

5) հոդվածը լրացնել հետևյալ բովանդակությամբ նոր պարբերություններով`

«**արդյունագործական որս՝** ազատ և կիսաազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք) Հայաստանի Հանրապետության օրենքով թույլատրված միջոցներով, եղանակներով, չափաքանակներով, ժամանակահատվածներով և վայրերում՝ շահույթ ստանալու նպատակով.

**գիտական որս**՝ կենդանական աշխարհն ուսումնասիրող սուբյեկտների կողմից ազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք), որսի արգասիքի օգտագործում գիտական հետազոտությունների, ուսումնասիրությունների, բացահայտումների, ուսումնական, կրթական, իրազեկության բարձրացման միջոցառումների իրականացման նպատակով.

**ձկնորսություն՝** որսի օբյեկտ հանդիսացող կենդանիների՝ ձկան և ջրային այլ կենդանիների որս.

**որսորդություն՝** որսի օբյեկտ հանդիսացող կենդանիների որոնում, հետևում, հետապնդում՝ դրանց որսալու նպատակով.

**հավաք**՝ հիմնականում կենդանի, ոչ որսորդական, ոչ մեծ չափսերի կենդանիների հավաքում առանց հատուկ որսի միջոցների օգտագործման (ձեռքով), կամ այնպիսի միջոցների օգտագործմամբ, ինչպիսիք են՝ թիթեռի ցանցը, կենդանաորսիչը, որոգայթը և այլն՝ դրանց գիտահետազոտական, սոցիալական և արդյունագործական նպատակով օգտագործելու համար.

**որսորդական մինիմումի քննություն՝** որսորդական վկայական տրամադրելու նպատակով որսորդությամբ զբաղվելու համար մշակված անհրաժեշտ գիտելիքների ամբողջության ստուգում.

**սիրողական որս**(որսորդություն, ձկնորսություն)՝ազատ և կիսաազատ պայմաններում ապրող վայրի կենդանիների հայթայթում Հայաստանի Հանրապետության օրենքով թույլատրված միջոցներով, եղանակներով, չափաքանակներով, ժամանակահատվածներով և տարածքներում, որսի արգասիքի օգտագործում անձնական կարիքների համար՝ առանց շահույթ ստանալու.»։

**Հոդված 2.** Օրենքի 6-րդ հոդվածի 1-ին մասը լրացնել 7-րդ ենթակետով՝ հետևյալ բովանդակությամբ.

«7) Բնապահպանության ոլորտում վերահսկողություն իրականացնող տեսչական մարմին»:

**Հոդված 3.** Օրենքի 7-րդ հոդվածի 1-ին մասի 9-րդ կետը «մինիմումի» բառից հետո լրացնել «քննության անցկացման» բառով։

**Հոդված 4.** Օրենքի 8-րդ հոդվածի 1-ին մասի 3-րդ կետում «վերահսկողության» բառը փոխարինել «հսկողության» բառով։

**Հոդված 5.** Օրենքը լրացնել հետևյալ բովանդակությամբ 8.1-րդ հոդվածով.

**«Հոդված 8.1 Որսի և որսորդական տնտեսությունների վարման օրենսդրության պահանջների կատարման վերահսկողությունը**

Որսի և որսորդական տնտեսությունների վարման օրենսդրության պահանջների կատարման վերահսկողությունն օրենքով սահմանված կարգով իրականցնում է բնապահպանության ոլորտում վերահսկողություն իրականացնող տեսչական մարմինը:

Որսի կանոնների խախտման դեպքում բնապահպանության ոլորտում վերահսկողություն իրականացնող տեսչական մարմնի տեսուչները իրավունք ունեն առգրավելու սույն օրենքով սահմանված կանոնների խախտմամբ ձեռք բերված որսը, որսագործիքները, որսի գործիք համարվող այլ միջոցները:»

**Հոդված 6.** Օրենքի 16-րդ հոդվածը շարադրել հետևյալ խմբագրությամբ.

«**Հոդված 16. Որսի իրավունքը**

Հայաստանի Հանրապետության տարածքում որսորդության իրավունք ունեն՝

1) 18 տարին լրացած Հայաստանի Հանրապետության այն քաղաքացիները, ովքեր սույն օրենքով սահմանված կարգով հանձնել են որսորդական մինիմումի քննություն և օրենքով սահմանված կարգով ստացել են սույն օրենքի 19-րդ հոդվածում նշված` որս կատարելու անհրաժեշտ փաստաթղթեր.

2) օտարերկրյա այն քաղաքացիները, ովքեր Հայաստանի Հանրապետության օրենսդրությամբ սահմանված կարգով ձեռք են բերել սույն օրենքի 19-րդ հոդվածում նշված` որս կատարելու անհրաժեշտ փաստաթղթերը (բացառությամբ որսորդական տնտեսությունների),

Հայաստանի Հանրապետության տարածքում ձկնորսության իրավունք ունեն Հայաստանի Հանրապետության և օտարերկրյա այն քաղաքացիները, ովքեր լիազորված մարմնի հետ սահմանված կարգով կնքել են Հայաստանի Հանրապետության տարածքում վայրի կենդանիների տեսակների սոցիալական նպատակներովօգտագործման (սիրողական ձկնորսություն և ձկնորսության օբյեկտ չհանդիսացող կենդանիների որս) մասին պայմանագիր,

Հայաստանի Հանրապետության տարածքում արդյունագործական ձկնորսության իրավունք ունեն Հայաստանի Հանրապետության և Եվրասիական տնտեսական միության անդամ պետությունների այն քաղաքացիները, ովքեր լիազորված մարմնի հետ սահմանված կարգով կնքել են Հայաստանի Հանրապետության տարածքում վայրի կենդանիների տեսակների արդյունագործական նպատակներովօգտագործման (արդյունագործական ձկնորսություն) մասին պայմանագիր:»։

**Հոդված 7.** Օրենքի18-րդ հոդվածը շարադրել հետևյալ խմբագրությամբ.

«**Հոդված 18.** **Որսորդական մինիմումի քննության անցկացումը**

«Որսորդական մինիմումի քննությունը կազմակերպում և անցկացնում է լիազորված մարմինը։ Որսորդական մինիմումի քննության անցկացման համար գանձվում է պետական տուրք օրենքով սահմանված կարգով և չափով։»։

**Հոդված 8.** Օրենքի19-րդ հոդվածը`

1) վերնագիրը շարադրել հետևյալ խմբագրությամբ. «**Որսորդության համար անհրաժեշտ փաստաթղթերը**»,

2) 1-ին մասում «Որս կատարելու» բառերը փոխարինել «Որսորդության համար» բառերով,

3) 1-ին մասի 1-ին կետը «վկայականը» բառից հետո լրացնել «` հրազենով որս կատարելու դեպքում» բառերով։

**Հոդված 9.** Օրենքը լրացնել նոր 19.1 հոդվածով՝ հետևյալ բովանդակությամբ.

«**Հոդված 19.1. Որսի թույլտվության վերաբերյալ**

1. Որսի թույլտվությունը չի կարող տրվել որսի իրավունք չունեցող անձին:

2.Օրենքի 24-րդ հոդվածով նախատեսված դեպքում Հայաստանի Հանրապետության կամ օտարերկրյա քաղաքացուն որսի իրավունքից զրկելու դեպքում ուժը կորցրած են ճանաչվում նրան տրամադրված որսի թույլտվությունները:»։

**Հոդված 10.** Օրենքի 21-րդ հոդվածը շարադրել հետևյալ խմբագրությամբ.

**«Հոդված 21.** **Որսի թույլատրելի ձևերը և միջոցները**

Հայաստանի Հանրապետության տարածքում իրականացվում է սիրողական (անհատական և կոլեկտիվ), արդյունագործական և գիտական որս։ Որսի ընթացքում (բացառությամբ գիտական որսի) կարող են օգտագործվել օրենսդրությամբ սահմանված թույլատրելի որսամիջոցներ և ձևեր։

**Հոդված 11.** Օրենքի21.1 հոդվածը լրացնել հետևյալ բովանդակությամբ նոր 2-րդ և 3-րդ մասերով.

«Որսի կանոնների խախտում է համարվում նաև որսաշրջանի ընթացքում, կամ որսաշրջանից դուրս, կամ որսի համար չթույլատրված օրերին որսահանդակում, կամ դրանից դուրս որսորդական զենքով, կամ որսի պարագաներով, կամ որսի արդյունքով գտնվելը, ինչպես նաև որսահանդակներից դուրս, կամ որսն ավարտելուց հետո, կամ ընդմիջումներին, կամ որսաշրջանից դուրս, կամ որսի համար չթույլատրված օրերին որսորդական զենքի տեղափոխումը, եթե այն լիցքաթափված, քանդված և տեղադրված չէ պատյանում: Լիցքաթափված է համարվում այն հրազենը, որի փողում և պահունակում բացակայում է փամփուշտը:

Լիազորված անձի կողմից ստուգման ժամանակ հրազենը պետք է լինի լիցքաթափված:»:

**Հոդված 12.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**Հոդված 13.** Անցումային դրույթներ.

Օրենքի 7-րդ հոդվածի 1-ին մասի 9-րդ կետով սահմանված կարգավորումներն ընդունվում են սույն օրենքն ուժի մեջ մտնելուց հետո՝ տասնութ ամսվա ընթացքում։